2002/11/EY: Komission päätös, tehty 28 päivänä joulukuuta 2001, luettelosta Makaronesian luonnonmaantieteellisellä alueella olevista yhteisön tärkeänä pitämistä alueista neuvoston direktiivin 92/43/ETY mukaisesti (tiedoksiannettu numerolla K(2001) 3998)



Virallinen lehti nro L 005 , 09/01/2002 s. 0016 - 0025



Komission päätös, tehty 28 päivänä joulukuuta 2001, luettelosta Makaronesian luonnonmaantieteellisellä alueella olevista yhteisön tärkeänä pitämistä alueista neuvoston direktiivin 92/43/ETY mukaisesti (tiedoksiannettu numerolla K(2001) 3998) (2002/11/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY(1), sellaisena kuin se on viimeksi muutettuna direktiivillä 97/62/EY(2), ja erityisesti sen 4 artiklan 2 kohdan kolmannen alakohdan, sekä katsoo seuraavaa: (1) Luettelot alueista, joita on ehdotettu yhteisön tärkeinä pitämisiksi alueiksi direktiivin 92/43/ETY 1 artiklan merkityksessä, on Makaronesian luonnonmaantieteellisen alueen osalta toimitettu komissiolle mainitun direktiivin 4 artiklan 1 kohdan mukaisesti. Jäsenvaltioista, joita asia koskee, Portugali toimitti tiedot alueista 28 päivänä marraskuuta 1997 ja Espanja 11 päivänä joulukuuta 2000. (2) Direktiivin 92/43/ETY 1 artiklan c kohdan iii alakohdassa tarkoitettu Makaronesian luonnonmaantieteellinen alue muodostuu Atlantin valtameressä sijaitsevista Azoreiden ja Madeiran saariryhmistä (Portugali) sekä Kanariansaarista (Espanja). (3) Ehdotettujen alueiden luettelojen mukana on toimitettu kutakin aluetta koskevat tiedot komission päätöksen 97/266/EY mukaisella Natura 2000 -ilmoituslomakkeella(3). (4) Näihin tietoihin kuuluvat alueen kartan viimeisin jäsenvaltion toimittama versio, alueen nimi, sijainti ja laajuus sekä direktiivin 92/43/ETY liitteessä III (1 vaihe) eriteltyjen perusteiden soveltamisesta saadut tiedot. (5) Komissio on lisäksi laatinut yhteisymmärryksessä kunkin asianomaisen jäsenvaltion kanssa luonnoksen luetteloksi alueista, joilla on ensisijaisesti suojeltavia luontotyyppejä tai ensisijaisesti suojeltavia lajeja; tämän luonnoksen perusteella olisi laadittava luettelo yhteisön tärkeinä pitämistä alueista. (6) Koska tiedot luontotyypin "riutat" esiintymisestä ja levinneisyydestä ovat edelleen puutteellisia, tätä luetteloa olisi muutettava uusien tietojen perusteella. (7) Tässä päätöksessä säädetyt toimenpiteet ovat direktiivin 92/43/ETY 20 artiklalla perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Tämän päätöksen liitteenä on direktiivin 92/43/ETY 4 artiklan 2 kohdan kolmannessa alakohdassa tarkoitettu luettelo Makaronesian luonnonmaantieteellisellä alueella olevista yhteisön tärkeänä pitämistä alueista. 2 artikla Edellä 1 artiklassa tarkoitettua luetteloa voidaan muuttaa direktiivin 92/43/ETY liitteessä 1 olevan 11 kohdan koodin 1170 osalta "riutat" luontotyyppiä koskevien täydellisempien tietojen ja selvitysten perusteella. 3 artikla Tämä päätös on osoitettu kaikille jäsenvaltioille. Tehty Brysselissä 28 päivänä joulukuuta 2001. Komission puolesta Margot Wallström Komission jäsen (1) EYVL L 206, 22.7.1992, s. 7. (2) EYVL L 305, 8.11.1997, s. 42. (3) EYVL L 107, 24.4.1997, s. 1. LIITE Luettelo Makaronesian luonnonmaantieteellisellä alueella olevista yhteisön tärkeänä pitämistä alueista Yhteisön tärkeänä pitämien alueiden tunnistamiseen käytetään Natura 2000 -ilmoituslomakkeessa toimitettuja tietoja, mukaan lukien alueen kartta, jonka toimivaltaiset kansalliset viranomaiset ovat toimittaneet 4 artiklan 1 kohdan toisen alakohdan mukaisesti. Jäljempänä olevassa taulukossa annetaan seuraavat tiedot: A: Yhteisön tärkeänä pitämän alueen koodi, joka koostuu yhdeksästä merkistä. Kaksi ensimmäistä merkkiä ilmaisevat jäsenvaltion ISO-tunnuksen. B: Yhteisön tärkeänä pitämän alueen nimi. C: *= Direktiivin 92/43/ETY 1 artiklassa tarkoitetun yhden tai useamman ensisijaisesti suojeltavan luontotyypin tai yhden taikka useamman ensisijaisesti suojeltavan lajin esiintyminen yhteisön tärkeänä pitämällä alueella. D: Yhteisön tärkeänä pitämän alueen pinta-ala (ha) tai pituus (km). E: Yhteisön tärkeänä pitämän alueen maantieteelliset koordinaatit (leveys- ja pituusasteet). Kaikki jäljempänä yhteisön luettelossa mainitut tiedot perustuvat Espanjan ja Portugalin esittämiin ja varmistamiin tietoihin. >TAULUKON PAIKKA>